Győr-Moson-Sopron Megyei Mérnöki Kamara felhívása

GYŐR ÁRT felülvizsgálat
KÖZLEKEDÉSI ALÁTÁMASZTÓ MUNKARÉSZ KÉSZÍTÉSE

tárgyában
A Győr-Moson-Sopron Megyei Mérnöki Kamara felhívást tesz közzé tagjai részére a tárgyi munkarész, Mérnök Műhely keretei között történő elkészítésében való közreműködésre.

Győr MJV Polgármesteri Hivatal szerződést kíván kötni Kamaránkkal, hogy a tagok műhely munkával készítsék el a 2016-2017 évben kidolgozásra kerülő Győr ÁRT felülvizsgálat közlekedési alátámasztó munkarészét.

· Az ÁRT felülvizsgálat településtervezőjének (generáltervezőjének) kiválasztása megtörtént, a munka kidolgozása előkészítési fázisban van.

· A településtervezéshez kapcsolódó új feladat az ÁRT felülvizsgálatának közlekedési munkarész elkészítése a jogszabályokban előírt tartalommal. 

A tárgyi feladat kidolgozására munkacsoport áll fel. A munkacsoport vezetőjét a Kamara Elnöksége jelölte ki a Mérnök Műhely vezetőjének egyetértésével, Réder Tibor (kamarai szám: 08-0133) személyében. 

A munkacsoportban, jelentkezés alapján megyei mérnökkamrai tagjaink az alábbi feltételeknek megfelelően vehet részt.

Közreműködés feltételei

A tárgyi feladat kidolgozására felálló munkacsoportban (a Mérnök Műhely Szabályzatának megfelelően) háromféle státuszban lehet részt venni:

1. aktív tervezőként a kidolgozásban

2. véleményezői/javaslattevői szerepben

3. külső bedolgozóként a feldolgozói tevékenységben való részvétellel

Aktív tervezői közreműködővel szemben támasztott szakmai követelmények
· kötelező tervezői jogosultság: Tkö
· szakmai gyakorlat: legalább 10 éves tervezői gyakorlat rendezési tervek közlekedési munkarészének elkészítésében való közreműködőként vagy koncepcionális települési közlekedés építési tervek készítőjeként. Útépítési részletes tervezési gyakorlat előnyt jelent.  

· Véleményezői/javaslattevői közreműködés

· Véleményezőként elsősorban (de nem kizárólag) közlekedéstervezői jogosultsággal rendelkező kollégák közreműködésére számítunk, akik Győr városának közlekedési viszonyai tekintetében mélyreható ismeretekkel rendelkeznek. A közreműködésre a Közlekedési Szakcsoport témában tervezett konzultációs fórumain nyílik lehetőség.

Külső bedolgozóként, résztevékenységben való részvétel
· A felálló munkacsoport döntése alapján választ részfeladatok megvalósítására (pl. szakértői vizsgálatok, elemzések, tervkidolgozási feladatok) közreműködő kollégákat a jelentkezők közül.
Jelentkezés módja, jelentkezők kiválasztása
Jelentkezni a Kamara hivatalos e-mail címére (info@mernokkamara-gyor.hu) történő jelentkezés formájában lehetséges. A jelentkezés formai/tartalmi szabályozása:

Tárgy: Jelentkezés GYŐR ÁRT FELÜLVIZSGÁLAT KÖZLEKEDÉSI ALÁTÁMASZTÓ MUNKARÉSZ KÉSZÍTÉSÉ-ben való közreműködésre

Megadandók:

· név, kamarai szám, jogosultságok

· közreműködés jellege (fentebbi 1…3 kategória valamelyikének megjelölése – több kategória is megjelölhető)

· esteleges további információk (referencia, közreműködői szakterület)

Jelentkezési határidő: 2017-01-05

Az e-mailben történő jelentkezéseket a Kamara minden esetben e-mailben visszaigazolja. Ennek esetleges elmaradása esetén kérjük a személyes kapcsolatfelvételt.

A jelentkezések alapján a Kamara Elnöksége a Közlekedési Szakcsoport vezetőjének és a Mérnök Műhely vezetőjének illetve projekt vezetőjének bevonásával dönt. A döntésről minden jelentkezőt e-mailben értesítünk legkésőbb 2017-01-17-ig.
Egyéb információk
Tényleges közreműködői tevékenység a Megbízó Győr MJV Önkormányzat és a GYMS-Megyei Mérnöki Kamara között létrejövő szerződést követően történik. A közreműködők díjazását, feladatmegosztását, egyéb feltételeit szerződést követően a felálló munkacsoport határozza meg a Mérnök Műhely Szabályzatának megfelelően.

Győr, 2016-12-10

Bartal Győrgy

elnök

Győr-Moson-Sopron Megyei Mérnöki Kamara
PAGE  
2

